Na temelju članka 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 i 151/22) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na 17. sjednici od 14. prosinca 2023. godine, donosi

**O D L U K U**

**o II. izmjenama i dopuni Programa javnih potreba u osnovnom školstvu**

**Grada Šibenika za 2023. godinu**

**I.**

Program javnih potreba u osnovnom školstvu Grada Šibenika za 2023. godinu („Službeni glasnik Grada Šibenika“, broj 12/22 i 6/23) mijenja se i dopunjuje na način:

1. U točki I. stavku 1. iznos od „14.777.693,00 EUR“ mijenja se u iznos „15.395.643,00 EUR“;
2. U točki II. u stavku 3. iznos „924.548,00 EUR“ mijenja se u iznos „929.771,00 EUR“, te se iznos „190.532,00 EUR“ mijenja u „185.309,00 EUR“;
3. U točki III. tekst „Planirana sredstva: 11.501.534,00 EUR“ mijenja se u tekst „Planirana sredstva: 12.261.634,00 EUR“. U istoj točki u stavku 1. iznos od 10.887.832,00 EUR mijenja se u iznos „11.679.838,00 EUR“, a iznos 613.702,00 EUR mijenja se u iznos „581.796,00 EUR“;
4. U točki IV. tekst „Planirana sredstva: 1.668.079,00 EUR“ mijenja se u tekst „Planirana sredstva: 2.018.929,00 EUR“. U istoj točki mijenja se i dodaje:

 - u podtočki 1. AKTIVNOST: Produženi boravak stavak 4. mijenja se i glasi:

 „U školskoj godini 2023./2024. ova aktivnost provodi se u 16 odgojno-obrazovnih skupina za

 sveukupno 282 učenika i to:

- u OŠ Tina Ujevića za dvije odgojno- obrazovne skupine koje pohađa sveukupno 43 učenika

 prvih i drugih razreda;

- u OŠ Jurja Šižgorića za tri odgojno-obrazovne skupine koje pohađa sveukupno 52 učenika

 prvih-trećih razreda;

- u OŠ Jurja Dalmatinca za dvije odgojno- obrazovne skupine koje pohađa sveukupno 34 učenika

 prvih i drugih razreda;

- u OŠ Petra Krešimira IV za tri odgojno- obrazovne skupine koje pohađa sveukupno 55

 učenika prvih i drugih razreda;

- u OŠ Fausta Vrančića za dvije odgojno- obrazovne skupine koje pohađa ukupno 25 učenika

 prvih i drugih razreda;

- u OŠ Meterize za dvije odgojno- obrazovne skupine koju pohađa ukupno 34 učenika prvih i

 drugih razreda i

- u OŠ Vidici za dvije odgojno- obrazovne skupine koju pohađa ukupno 39 učenika prvih razreda.“

U istoj podtočki u posljednjem stavku iznos od „329.874,00 EUR“ EUR mijenja se u iznos „373.928,00 EUR“;

- u podtočki 2. AKTIVNOST: Jednokratna novčana pomoć za nabavu radnih bilježnica i drugog

 obrazovnog materijala u stavku 2. iznos „46.000,00 EUR“ mijenja se u iznos „35.920,00 EUR“;

- u podtočki 3. AKTIVNOST: Projekt Erasmus+ u stavku 2. iznos od „99.720,00 EUR“ mijenja se

 u iznos „71.681,00 EUR“;

- u podtočki 4. AKTIVNOST: Projekt „Pomoćnika u nastavi 4“ u stavku 3. iznos od „240.558,00 EUR“ mijenja se u iznos „225.739,00 EUR“;

- u podtočki 5. AKTIVNOST: Projekt „Pomoćnika u nastavi 5“ u stavku 2. iznos od „164.328,00 EUR“ mijenja se u iznos „171.480,00 EUR“;

- u podtočki 6. AKTIVNOST: Projekt Prehrana 7, u stavku 3. iznos od „116.037,00 EUR“; mijenja

 se u iznos „68.837,00 EUR“;

- u podtočki 7. AKTIVNOST: Projekt „Školski medni dan“, u stavku 2. iznos od „1.500,00 EUR“;

 mijenja se u iznos „1.588,00 EUR“;

- u podtočki 8. AKTIVNOST: Projekt „Školska shema“ u stavku 3. iznos od „40.180,00 EUR“;

 mijenja se u iznos „50.379,00 EUR“;

- u podtočki 9. AKTIVNOST: Projekt Besplatne higijenske potrepštine za učenice osnovnih škola

 Grada Šibenika u stavku 2. iznos od „6.636 EUR“ mijenja se u iznos „6.543,00 EUR“;

- u podtočki 10. AKTIVNOST: Državna prehrana u stavku 3. iznos od „623.246,00 EUR“ mijenja

 se u iznos „693.500,00 EUR“;

- u podtočki 11. AKTIVNOST: Kapitalna ulaganja u škole u stavku 1. iznos od „613.702,00 EUR“

 mijenja se u iznos „656.940,00 EUR“, iznos „190.532,00 EUR“ mijenja u iznos „185.309,00

 EUR“, te se iznos „493.000 EUR“ mijenja u iznos „319.334,00 EUR“.

 U istoj podtočki u stavku 2. mijenja se i dodaje:

* u podstavku 2. iznos „100.000,00 EUR“ mijenja se u iznos „11.078,00 EUR“,
* u podstavku 3. iznos „100.000,00 EUR“ mijenja se u iznos „26.611,00 EUR“,
* u podstavku 4. iznos „60.000,00 EUR“ mijenja se u iznos „18.645,00 EUR“, te se nakon podstavka 5. dodaje novi podstavak koji glasi: „- rekonstrukcija OŠ Petra Krešimira IV (za troškove izrade idejnog projekta rekonstrukcije postojećeg prostora škole za potrebe organiziranja jednosmjenskog rada) u iznosu od 30.000,00 EUR“.

 U istoj podtočki u stavku 4. iznos od „493.000,00 EUR“ mijenja u iznos „319.334,00 EUR“.

**II.**

 Ova Odluka stupa na snagu dan nakon objave u „Službenom glasniku Grada Šibenika“.

KLASA: 602-02/22-01/04

URBROJ: 2182-1-05/1-23-11

Šibenik, 14. prosinca 2023.

GRADSKO VIJEĆE GRADA ŠIBENIKA

 PREDSJEDNIK

 dr.sc.Dragan Zlatović

Dostaviti:

1. „Službeni glasnik Grada Šibenika“ - ovdje

2. Upravni odjel za društvene djelatnosti – ovdje

3. Upravni odjel za financije – ovdje

4. Dokumentacija – ovdje

5. Arhiv – ovdje

**O b r a z l o ž e n j e**

 Gradsko vijeće Grada Šibenika na 12. sjednici od 19. prosinca 2022. godine donijelo je Program javnih potreba u osnovnom školstvu Grada Šibenika za 2023. godinu (“Službeni glasnik Grada Šibenika“, broj 12/22), te na 14. sjednici od 16. lipnja 2023. godine („Službeni glasnik Grada Šibenika“, broj 6/23) Odluku o izmjenama i dopunama Programa javnih potreba u osnovnom školstvu Grada Šibenika za 2023. godinu.

 Prijedlog Odluke o II. izmjenama i dopunama Programa javnih potreba u osnovnom školstvu Grada Šibenika za 2023. godinu utvrđen je u skladu s Prijedlogom II. Izmjena i dopuna Proračuna Grada Šibenika za 2023. godinu i projekcija za 2024. i 2025. godinu.

U Proračunu Grada Šibenika za 2023. godinu sveukupna sredstva za program osnovnog školstva utvrđena su u iznosu od 14.777.693,00 EUR

Prijedlogom II. Izmjena i dopuna Proračuna planirano je ostvarenje ukupnih rashoda za program osnovnog školstva od 15.395.643,00 EUR što je za 617.950,00 EUR više u odnosu na plan za 2023. godinu.

Najveće odstupanje, odnosno povećanje planiranog iznosa ( 538.430,00 EUR) predloženo je u dijelu materijalnih rashoda koja se odnose na plaće zaposlenih u osnovnim školama - sukladno usklađenjima iznosa za povećanje osnovice i koeficijenata za obračun plaća prema Kolektivom ugovoru, te ostalih pripadajućih materijalnih prava (isplata naknade na posao i s posla, isplata jubilarnih nagrada, naknada za mentorstva, za voditeljstvo ŽSV, zamjene zaposlenika na bolovanju, sistematske preglede zaposlenika i dr.), a koja sredstva škole ostvaruju iz Državnog proračuna. Iz istih razloga su povećana i sredstva za plaće djelatnika u programu produženog boravka (više za 20.636,00 EUR) koja se osiguravaju iz gradskog proračuna.

Osnovne škole su iskazale i povećanje troškova energenata za 2.234,00 EUR zbog kretanja cijena uzrokovanog nepovoljnom gospodarskom situacijom i rastom inflacije, te su sukladno ostvarenju pojedinih aktivnosti u prvom dijelu proračunske godine i očekivanim troškovima do kraja godine povećale udio DEC sredstava u sveukupnim rashodima. Zbog toga je povećan udio grada u financiranju rashoda za osiguravanje minimalnog financijskog standarda, a to se posebno odnosi na troškove organiziranog prijevoza učenika.

Nakon provedenog postupka javne nabave za pružanje usluge prijevoza učenika, sklopljen je ugovor s najpovoljnijim ponuditeljima za četverogodišnje razdoblje. Sukladno tome, za sveukupni trošak prijevoza učenika do kraja ove proračunske godine planirano je povećanje sredstava za 205.294,00 EUR.

Nadalje, u okviru ovog Programa iskazana su sredstva za nabavu radnih bilježnica u iznosu od 35.920,00 EUR što je za 10.080,00 EUR manje od plana jer prate stvarnu realizaciju ove aktivnosti prema zaprimljenim i isplaćenim zahtjevima roditelja početkom nove 2023/2024. školske godine.

Smanjena su sredstva i za provođenje Projekta Erasmus+ za 28.039,00 EUR jer prate realizirane i planirane troškove mobilnosti učitelja i učenika u predmetnom proračunskom razdoblju.

Za projekt „Pomoćnika u nastavi 4“ planirani iznos je smanjen za 14.819,00 EUR jer prati stvarno realizirane troškove projekta koji je završen krajem prošle 2022/2023. nastavne godine, a koji se odnose na materijalna prava pomoćnika.

U projektu „Pomoćnika u nastavi 5“ planirani iznos uvećan je za 7.152,00 EUR, sukladno planiranim troškovima provedbe programa do kraja ove proračunske godine (plaće pomoćnika, stručno usavršavanje, nabava uredskog materijala, troškovi promidžbe) - u novom projektu koji je započeo s početkom nove 2023/2024. školske godine.

Projekti „Školska shema“ i „Školski medni dan“ povećani su za iskazana sredstva (10.199,00 EUR i 88,00 EUR) sukladno planiranoj potrošnji količine mlijeka, mliječnih proizvoda i teglica meda za potrebe učenika do kraja predmetnog razdoblja.

Za projekt „Državna prehrana“ planirana su sredstva u uvećanom iznosu od 70.254,00 EUR, sukladno ostvarenju u prvom dijelu ove proračunske godine i planu ostvarenja u drugom dijelu kad se nastavlja provedba ovog programa. Sukladno Odluci Vlade Republike Hrvatske o kriterijima i načinu financiranja, odnosno sufinanciranja troškova prehrane za učenike osnovnih škola, sredstva za ovaj projekt osiguravaju se iz Državnog proračuna i njom se obvezuju osnivači škola osigurati jedan besplatni školski obrok za sve učenike u osnovnim školama bez obzira na materijalni status.

Za projekt besplatnih higijenskih potrepština za održavanje menstrualne higijene učenica osnovnih škola Grada Šibenika planirana su umanjena sredstva za 93,00 EUR sukladno iskazanim i realiziranim potrebama nabave istih, a koje postupke nabave su škole provele samostalno.

U aktivnosti Kapitalnih ulaganja u škole, planirana sredstva manja su za 173.666,00 EUR jer prate realizaciju izvršenih radova izrade prikazanih projekata do kraja proračunske godine, a koji radovi će se nastaviti u idućoj godini. Također, planirana je i nova aktivnost – rekonstrukcija OŠ Petra Krešimira IV (za troškove izrade idejnog projekta rekonstrukcije postojećeg prostora škole u svrhu organiziranja jednosmjenskog rada) u iznosu od 30.000,00 EUR.

Preostala sredstva kapitalnih ulaganja od 185.309,00 EUR odnose se na preraspodjelu unutar pojedinih pozicija prema izvršenim radovima u okviru Planu rashoda za nabavu proizvedene dugotrajne imovine i dodatnih ulaganja na nefinancijskoj imovini OŠ Grada Šibenika za 2023. godinu („Službeni glasnik Grada Šibenika, broj 12/22) koja se realiziraju pod Upravom Grada iz decentraliziranih izvora i manja su za 5.223,00 EUR od planiranog. Time se DEC sredstva usklađuju s Odlukom Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2023. godini ("Narodne novine", broj 8/23) jer ih nije bilo moguće planirati u stvarno odobrenom iznosu prilikom izrade Proračuna Grada Šibenika za 2023. godinu.

Ostale aktivnosti kapitalnih ulaganja prikazane su pojedinačno u planovima osnovnih škola i iskazana su u uvećanom iznosu od 43.238,00 EUR, sukladno planiranom ostvarenju do kraja godine, a koja se financiraju iz vlastitih prihoda škola, donacija, Državnog proračuna, EU sredstava i ostalih izvora (najvećim dijelom se to odnosi na nabavu besplatnih udžbenika za sve učenike iz sredstva Državnog proračuna).

 U skladu s navedenim, predložene su ove Izmjene i dopuna programa.